Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 742

1. A képzési cél Az arab nyelv, az arab-iszlám kultúra olyan magas szintű elsajátítása s a modern iszlám világban való olyan sokoldalú tájékozottság biztosítása, melynek révén a végzett szakemberek szakfeladatokat láthatnak el a tudományos életben (egyetemek, kutatóintézetek), a kulturális élet egyéb területein (könyvkiadás, újságírás, elektronikus média), a külügy és a külkereskedelem terén, továbbá olyan sokoldalú, több fontos idegen nyelv ismeretén alapuló általános műveltségük, konvertálható tudásuk birtokában az alkalmazás legkülönbözőbb területein sikerrel állják meg helyüket. A szak — első alapképzésben — csak más, egyetemi szintű szakkal társítva, kétszakos képzés keretében végezhető. A szakon tanári képesítést nem lehet szerezni.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes